CELEX: 32013R1016
Language: fi
Date: 2013-10-23 00:00:00
Title: Komission täytäntöönpanoasetus (EU) N:o 1016/2013, annettu 23 päivänä lokakuuta 2013 , Coriobacteriaceae -suvun mikro-organismikantaan DSM 11798 perustuvan valmisteen hyväksymisestä sikojen rehun lisäaineena  ETA:n kannalta merkityksellinen teksti

24.10.2013   
            
            
               FI
            
            
               Euroopan unionin virallinen lehti
            
            
               L 282/36
            
         KOMISSION TÄYTÄNTÖÖNPANOASETUS (EU) N:o 1016/2013,
   annettu 23 päivänä lokakuuta 2013,
   
      Coriobacteriaceae-suvun mikro-organismikantaan DSM 11798 perustuvan valmisteen hyväksymisestä sikojen rehun lisäaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan,
   sekä katsoo seuraavaa:
   
               (1)
            
            
               Asetuksessa (EY) N:o 1831/2003 säädetään eläinten ruokinnassa käytettävien lisäaineiden hyväksymisestä ja vahvistetaan perusteet ja menettelyt hyväksynnän myöntämiselle.
            
         
               (2)
            
            
               
                  Coriobacteriaceae-suvun mikro-organismikantaan DSM 11798 perustuvan valmisteen hyväksymistä varten on tehty hakemus asetuksen (EY) N:o 1831/2003 7 artiklan mukaisesti. Hakemuksen mukana toimitettiin asetuksen (EY) N:o 1831/2003 7 artiklan 3 kohdan mukaisesti vaadittavat tiedot ja asiakirjat.
            
         
               (3)
            
            
               Hakemus koskee Coriobacteriaceae-suvun mikro-organismikantaan DSM 11798 perustuvan valmisteen hyväksymistä sikojen rehun lisäaineena, joka luokitellaan lisäaineluokkaan ”teknologiset lisäaineet”.
            
         
               (4)
            
            
               Euroopan elintarviketurvallisuusviranomainen, jäljempänä ’elintarviketurvallisuusviranomainen’, totesi 16 päivänä huhtikuuta 2013 antamassaan lausunnossa (2), että Coriobacteriaceae-suvun mikro-organismikantaan DSM 11798 perustuva valmiste on ehdotettujen käyttöedellytysten mukaisesti käytettynä turvallinen kohdelajille, ihmisille ja ympäristölle. Sen katsotaan pystyvän muuntamaan saastuneesta sikojen rehusta peräisin olevia trikotekeeneja elimistössä. Elintarviketurvallisuusviranomaisen mukaan erityiset markkinoille saattamisen jälkeistä seurantaa koskevat vaatimukset eivät ole tarpeen. Lisäksi se vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritetään rehusta.
            
         
               (5)
            
            
               
                  Coriobacteriaceae-suvun mikro-organismikantaan DSM 11798 perustuvan valmisteen arviointi osoittaa, että asetuksen (EY) N:o 1831/2003 5 artiklassa säädetyt hyväksymisen edellytykset täyttyvät. Sen vuoksi kyseisen valmisteen käyttö tämän asetuksen liitteessä esitetyllä tavalla olisi hyväksyttävä.
            
         
               (6)
            
            
               Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Hyväksytään lisäaineluokkaan ”teknologiset lisäaineet” ja funktionaaliseen ryhmään ”aineet, joilla vähennetään mykotoksiinikontaminaatiota” kuuluva liitteessä tarkoitettu valmiste eläinten rehussa käytettävänä lisäaineena kyseisessä liitteessä vahvistetuin edellytyksin.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 23 päivänä lokakuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 268, 18.10.2003, s. 29.
   
      (2)  EFSA Journal 2013; 11(5):3203.
   
      LIITE
      
                  Lisäaineen tunnistenumero
               
               
                  Hyväksynnän haltijan nimi
               
               
                  Lisäaine
               
               
                  Koostumus, kemiallinen kaava, kuvaus, analyysimenetelmä
               
               
                  Eläinlaji tai -ryhmä
               
               
                  Enimmäisikä
               
               
                  Vähimmäispitoisuus
               
               
                  Enimmäispitoisuus
               
               
                  Muut määräykset
               
               
                  Hyväksynnän voimassaolo päättyy
               
            
                  PMY/kg täysrehua, jonka kosteuspitoisuus on 12 %
               
            
                  
                     Luokka: teknologiset lisäaineet. Funktionaalinen ryhmä: aineet, joilla vähennetään mykotoksiinikontaminaatiota: deoksinivalenoli (DON)
                  
               
            
                  1m01
               
               
                  —
               
               
                  
                     Coriobacteriaceae-suvun mikro-organismikanta DSM 11798
               
               
                  
                     Lisäaineen koostumus
                  
                  
                     Coriobacteriaceae-suvun mikro-organismikantaan DSM 11798 perustuva valmiste, joka sisältää vähintään 5 × 109 PMY/g lisäainetta.
                  Kiinteässä muodossa
                  
                     Tehoaineen ominaispiirteiden kuvaus
                  
                  
                     Coriobacteriaceae-suvun mikro-organismikannan DSM 11798 elinkykyiset solut
                  
                     Analyysimenetelmä
                      (1)
                  
                  
                     Coriobacteriaceae-suvun mikro-organismikannan DSM 11798 lukumäärän määrittäminen: maljavalumenetelmä, jossa käytetään VM-agaria, johon lisätään oksiraasia.
                  
                     Coriobacteriaceae-suvun mikro-organismikannan DSM 11798 tunnistaminen: pulssikenttäelektroforeesi-genotyypitys (PFGE).
               
               
                  Siat
               
               
                  —
               
               
                  1,7 × 108
                  
               
               
                  —
               
               
                  
                              1.
                           
                           
                              Lisäaineen ja esiseoksen käyttöohjeissa on mainittava varastointilämpötila ja -aika sekä stabiilisuus rehua rakeistettaessa.
                           
                        
                              2.
                           
                           
                              Lisäaineen käyttö on sallittu sellaisissa rehuissa, jotka ovat rehuissa esiintyviä haitallisia aineita koskevan Euroopan unionin lainsäädännön mukaisia.
                           
                        
                              3.
                           
                           
                              Turvallisuus: käsittelyn aikana on suositeltavaa käyttää hengityssuojaa sekä käsineitä.
                           
                        
               
                  13. marraskuuta 2023
               
            
         (1)  Analyysimenetelmiä koskevia yksityiskohtaisia tietoja on saatavissa seuraavasta vertailulaboratorion osoitteesta: http://irmm.jrc.ec.europa.eu/EURLs/EURL_feed_additives/Pages/index.aspx